Taiteen Sulattamo

Taiteen Sulattamo ry on Helsingissä Malmilla toimiva valtakunnallinen taide- ja mielenterveysjärjestö.  
Mielenterveys- ja päihdetoipujia tukeva yhdistys järjestää luovia taidepajoja ja taiteellisia produktioita.
Taiteen Sulattamo on tuottanut useita teatteriesityksiä ja monitaidefestivaaleja Helsingissä. Lokakuussa 2013 Peili-teatteriproduktion jälkeen perustettu Taiteen Sulattamo on SOSTEn ja MTKLn jäsenjärjestö.

Taiteen Sulattamo kouluttaa vertaisryhmänohjaajia sekä tarjoaa verkostotoimintaa valmistuneille ohjaajille.
Diagnoosien sijaan keskitytään ihmisen voimavaroihin ja vahvuuksiin. Toiminnassa käytetään erilaisia taiteenmuotoja. Koulutuksia on järjestetty Helsingissä, Tampereella, Turussa ja Oulussa. 

Käynnissä olevista hankkeista ’’Kokemuksesi on arvokas’’ -hanke käynnistyi vuonna 2022 ja jatkuu vuoteen 2024. STEAn rahoittamassa hankkeessa yhtenäistetään ja kehitetään valtakunnallista kokemusasiantuntijakoulutusta.
’’Mielekäs muutos’’ -hanke 2023-2025 taas kehittää toimintamallia mielenterveys- ja päihdetoipujien tueksi. Tarkoituksena on tukimuotojen kehittäminen niille, jotka lakisääteisen hoidon päätyttyä jäävät pois tuen piiristä ja joilla on riski pudota takaisin erityissairaanhoidon asiakkaiksi. STEAn tukemalla toiminnalla pyritään edistämään arjenhallintaa, sosiaalisia taitoja ja itsenäisen toimintakyvyn palautumista.

Taiteelliset produktiot 

 Peili. KokoTeatteri, ensi-ilta 26.9.2012.
 Pohja edellä - kertomuksia häpeästä. Q-teatteri, ensi-ilta 31.10.2014.
 Prinssi, joka katsoi mustaan lähteeseen. KokoTeatteri, ensi-ilta 10.10.2015.
 Sirpaleet. Teatterimuseo, ensi-ilta 11.2.2015.
 Luukku - sarja koomisia ja koskettavia kohtauksia. Valtimonteatteri, 2016.
 Rakkauden hulluus. Teatterimuseo, ensi-ilta 22.10.2017.
 Nainen 100. Savoy-teatteri, ensi-ilta 15.10.2017.
 Kenen ääni kuuluu. Taiteen Sulattamo, ensi-ilta 1.9.2018.
 Riisuttu elämä. Koko-teatteri, ensi-ilta 3.10.2018.
 Rajoitettu vapaakävely. Esitys taltioitu 2021.
 Hulluus -ääniteokset osana Helsingin kaupunginmuseon Rikki - kun mieli särkyy -näyttelyä, 2022.
 Minäkö hullu? Immersiivinen museoteatteriteos osana Helsingin kaupunginmuseon Rikki - kun mieli särkyy -näyttelyä, 2022.

Palkinnot 
 2016 Tukilinja vuoden toimija 
 2018 Vuoden mielenterveyshoitaja (toiminnanjohtaja) SMTHL 
 2019 Vuoden Pomppu 
 2020 Uusmaalainen kulttuuriteko 
 2021 Apu-tonni 
 2023 Horisontti-työryhmän vuoden 2022 yleisötyönteko kunniamaininta Taiteen Sulattamon ja Helsingin kaupunginmuseon ”Rikki – kun mieli särkyy” -näyttely

Valontuoja 2021 
Janelyn eli Jaanika Leino valittiin vuonna 2021 Taiteen Sulattamon valontuojaksi.
Janelynin kappale Don't give up now oli vuoden 2021 MTKLn mielenterveysviikon tunnuskappale. Kappaleen musiikkivideo on osittain kuvattu Taiteen Sulattamon tiloissa.

Lähteet

Aiheesta muualla 
 Taiteen Sulattamon kotisivut

Suomalaiset teatterialan järjestöt
Suomalaiset sosiaali- ja terveysjärjestöt